CELEX: 32016R2224
Language: sl
Date: 2016-12-05 00:00:00
Title: Izvedbena uredba Komisije (EU) 2016/2224 z dne 5. decembra 2016 o uvrstitvi določenega blaga v kombinirano nomenklaturo

10.12.2016   
            
            
               SL
            
            
               Uradni list Evropske unije
            
            
               L 336/22
            
         IZVEDBENA UREDBA KOMISIJE (EU) 2016/2224
   z dne 5. decembra 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2016
      
         
            Za Komisijo
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Električni aparat (t. i. adapter za brezžični zvočnik) v ohišju velikosti 52 × 52 × 13 mm in z maso 26 g.
                  Adapter za brezžični zvočnik sestavljajo:
                  
                              —
                           
                           
                              vgrajena polnilna baterija,
                           
                        
                              —
                           
                           
                              digitalno-analogni pretvornik,
                           
                        
                              —
                           
                           
                              sprejemnik in oddajnik na osnovi tehnologije Bluetooth (napredni profil za prenos avdio signala (A2DP)),
                           
                        
                              —
                           
                           
                              vhod USB za polnjenje ter
                           
                        
                              —
                           
                           
                              avdio vhod dimenzije 3,5 mm za priključitev na sistem ozvočenja, (ki ni prisoten ob predložitvi carini).
                           
                        Aparat omogoča uporabniku, da posluša glasbo s pametnega telefona ali podobne prenosne naprave na hišnem sistemu ozvočenja ali prek ločenih zvočnikov.
                  Zvočni signal se brezžično pošilja prek Bluetootha s pametnega telefona na aparat. V aparatu se digitalni signal pretvori v analognega in se prek kablov pošlje v hišni sistem ozvočenja ali ločene zvočnike. Aparat ima tipko za premor/predvajanje, ki omogoča ustavljanje in predvajanje glasbe, vendar ne omogoča izbire glasbe ali nastavitve glasnosti.
               
               
                  8517 62 00 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8517  in 8517 62 00 .
                  Glede na to, da naprava lahko samo pošilja in sprejema brezžične avdio signale prek Bluetootha (A2DP) in ne proizvaja lastnega zvočnega signala ali zvoka, se ne more šteti za aparat za reprodukcijo zvoka. Uvrstitev pod tarifno številko 8519  je zato izključena.
                  Funkcija aparata je brezžično sprejemanje zvočnih podatkov od naprave (na primer prenosnega telefona) in prenos teh podatkov prek kablov do zvočnikov. Funkcije sprejemanja, konverzije in prenosa podatkov so zajete z besedilom oznake KN 8517 62 00 .
                  Aparat je zato treba uvrstiti pod oznako KN 8517 62 00  kot stroj za sprejem, konverzijo in prenos zvoka ali drugih podatkov.